smcproject/ml-wiki-sentences huggingface dataset:
1820 ജനുവരി 27-നു ആണ് ഫാബിയാൻ ആദ്യമായി അന്റാർട്ടിക്ക ദർശിക്കുന്നത്.
1821 ഫെബ്രുവരി 7-നു അമേരിക്കൻ സീൽ വേട്ടക്കാരനായിരുന്ന ജോൺ ഡേവിസാണ് ആദ്യമായി അന്റാർട്ടിക്കയിൽ നങ്കൂരമിട്ട വ്യക്തിയെന്നു കരുതപ്പെടുന്നു.
എന്നാൽ ഇക്കാര്യത്തിൽ വേണ്ടത്ര വ്യക്തതയില്ല.
അമേരിക്കയുടെ നാവികസേന നടത്തി വന്ന യുണൈറ്റഡ് സ്റ്റേറ്റ്സ് എക്സ്‌‌പ്ലോറിങ് എക്സ്‌‌പെഡീഷനിടെ 1839-ൽ അന്റാർട്ടിക്കയിലെത്തിച്ചേർന്നിരുന്നു.
പര്യവേക്ഷകനായ ജെയിംസ് ക്ലാർക്ക് റോസ് 1841-ൽ അന്റാർട്ടിക്കയിലെത്തുകയുണ്ടായി.
അദ്ദേഹം സഞ്ചരിച്ച കടൽഭാഗം ഇന്ന് റോസ് കടൽ എന്നും എത്തിച്ചേർന്ന ദ്വീപ് റോസ് ദ്വീപ് എന്നും വിളിക്കപ്പെടുന്നു.
അന്റാർട്ടിക്കയിലെ ഒരു ഭീമൻ മഞ്ഞുപാളിയുടെ സമീപത്തുകൂടിയായിരുന്നു അദ്ദേഹത്തിന്റെ യാത്ര.
ഈ മഞ്ഞുപാളിയെ റോസ് മഞ്ഞ് ശില എന്നും വിളിക്കുന്നു.
നോർവീജിയൻ പര്യവേക്ഷകനായ റോൾഡ് അമുണ്ട്സൺ ആണ് ദക്ഷിണ ധ്രുവത്തിലെത്തിയ ആദ്യ മനുഷ്യൻ .
36 ദിവസങ്ങൾക്കു ശേഷം ബ്രിട്ടീഷ് പര്യവേക്ഷകനായ റോബർട്ട് ഫാൽക്കൺ സ്കോട്ടും ദക്ഷിണധ്രുവത്തിലെത്തിയിരുന്നു.
എന്നാൽ തിരിച്ചെത്തുന്നതിനു മുമ്പ് ആ സംഘം മുഴുവനും അതിശൈത്യത്തിൽ കൊല്ലപ്പെടുകയാണുണ്ടായത്.
മനുഷ്യജീവിതം
അന്റാർട്ടിക്കയിൽ സ്ഥിരമായ മനുഷ്യവാസം ഇല്ല.
പക്ഷേ ഗവേഷണാവശ്യങ്ങൾക്കായുള്ള സ്ഥിരം കേന്ദ്രങ്ങൾ വിവിധ രാജ്യങ്ങൾ ഇന്ന് അന്റാർട്ടിക്കയിൽ സ്ഥാപിച്ചിട്ടുണ്ട്.
ശാസ്ത്ര പരീക്ഷണ കേന്ദ്രങ്ങളിൽ മഞ്ഞുകാലത്ത് ഏകദേശം ആയിരം പേരും വേനൽക്കാലത്ത് ഏകദേശം 5000 ആൾക്കാരും ഉണ്ടാകാറുണ്ട്.
മിക്ക കേന്ദ്രങ്ങളും വർഷം മുഴുവൻ പ്രവർത്തിക്കുന്നു.
2004-ൽ റഷ്യൻ ബെലിങ്ഹൗസൻ സ്റ്റേഷനിൽ ഒരു ഓർത്തഡോക്സ് ക്രിസ്ത്യൻ പള്ളി സ്ഥാപിക്കപ്പെട്ടിട്ടുണ്ട്.
ഇവിടെ എല്ലാക്കാലത്തും പുരോഹിതരുണ്ടാകാറുണ്ട് .
ബ്രിട്ടീഷുകാരും അമേരിക്കക്കാരുമായ സീൽ വേട്ടക്കാരാണ് പ്രദേശത്ത് ആദ്യമായി താമസിക്കാൻ തുടങ്ങിയ മനുഷ്യർ.
സൗത്ത് ജോർജ്ജിയ ദ്വീപിലായിരുന്നു മിക്കവാറും ഇവരുടെ വാസം.
തിമിംഗില വേട്ട കാലഘട്ടങ്ങളിൽ വേനൽക്കാലത്ത് 1000 മുതൽ 2000 വരെയും മഞ്ഞുകാലത്ത് 200 വരെയും ആൾക്കാരിവിടെ താമസിച്ചു പോന്നു.
1966-ൽ തിമിംഗില വേട്ട നിരോധിക്കുന്നതു വരെ ഇതു തുടർന്നു പോന്നു.
തിമിംഗില വേട്ടക്കാരുടെ മാനേജർമാർ മിക്കവാറും പ്രദേശത്ത് കുടുംബമായാണ് താമസിച്ചുവന്നിരുന്നത്.
ദക്ഷിണ ധ്രുവ പ്രദേശത്ത് ജനിച്ച ആദ്യ വ്യക്തി നോർവീജിയൻ പെൺകുട്ടിയായ സോൾവിഗ് ഗൺബ്യോർഗ് ജേക്കബ്സൺ ആണ്.
ഒക്ടോബർ 8 , 1913-നു ആണ് സേൾവിഗ് ജനിച്ചത്.
സോൾവിഗിന്റെ പിതാവ് അവിടുത്തെ ഒരു തിമിംഗില വേട്ട കേന്ദ്രത്തിലെ അസിസ്റ്റന്റ് മാനേജർ ആയിരുന്നു.
അദ്ദേഹത്തിന്റെ രണ്ട് മക്കൾ ദക്ഷിണ ധ്രുവ പ്രദേശത്തെ സൗത്ത് ജോർജ്ജിയ ദ്വീപിലാണ് ജനിച്ചത് .
Field work being carried out on Melnik Peak, Livingston Island
അന്റാർട്ടിക്ക് ഉടമ്പടി പ്രകാരമുള്ള ഭൂഖണ്ഡാതിരിനുള്ളിൽ ജനിച്ച ആദ്യ വ്യക്തി അർജന്റീനക്കാരനായ എമിലിയോ മാർകോസ് പാൽമ ആണ്.
അന്റാർട്ടിക് വൻകരയിൽ ഉള്ള എസ്പെരാൻസ ബേസിലാണ് എമിലിയോ ജനിച്ചത്.
1978-ൽ ആയിരുന്നു ഇത്.
അന്റാർട്ടിക്കയിൽ മനുഷ്യ അതിജീവന സാദ്ധ്യത പഠിക്കാൻ അർജന്റീന നിയോഗിച്ച കുടുംബങ്ങളിലൊന്നിലാണ് എമിലിയോയുടെ ജനനം.
പിന്നീട് അന്റാർട്ടിക്കയിലെ ഗവേഷണങ്ങളും മറ്റും വൻതോതിലാരംഭിച്ചതോടെ നിരവധി കുട്ടികൾ അന്റാർട്ടിക്കയിൽ ഉണ്ടായിട്ടുണ്ട്.
ഗവേഷണങ്ങൾ A full moon and 25-second exposure allowed sufficient light for this photo to be taken at Amundsen-Scott South Pole Station during the long Antarctic night.
The station can be seen at far left, the power plant in the center and the mechanic's garage in the lower right.
The green light in the background is the Aurora Australis .
ലോകത്ത് അന്റാർട്ടിക്കയിൽ മാത്രം നടത്താൻ കഴിയുന്ന പരീക്ഷണങ്ങൾ നടത്താൻ ഇന്ത്യയുൾപ്പെടെയുള്ള 27 രാജ്യങ്ങളിൽ നിന്നുള്ള ശാസ്ത്രജ്ഞർ അന്റാർട്ടിക്കയിലെത്താറുണ്ട്.
വേനൽക്കാലത്ത് 4,000 ശാസ്ത്രജ്ഞരും ശീതകാലത്ത് ആയിരത്തോളം ശാസ്ത്രജ്ഞരുമാണുണ്ടാവുക .
ജീവശാസ്ത്രം , ഭൂമിശാസ്ത്രം , സമുദ്രശാസ്ത്രം , ഭൗതികശാസ്ത്രം , ജ്യോതിശാസ്ത്രം , ഗ്ലേഷിയോളജി , മെറ്റീരിയലോളജി എന്നീ മേഖലകളിലാണ് പ്രധാനമായും പഠനങ്ങൾ നടക്കുന്നത്.
1970 മുതൽ അന്തരീക്ഷത്തിലെ ഓസോൺ കുടയെ കാര്യമായ നിരീക്ഷണങ്ങൾക്ക് വിധേയമാക്കുന്നുണ്ട്.
1985-ൽ ബ്രിട്ടീഷ് ശാസ്ത്രജ്ഞർ അന്റാർട്ടിക് പ്രദേശത്ത് ഓസോൺ കുടയ്ക്ക് ദ്വാരമുണ്ടായതായി കണ്ടെത്തി.
1998-ൽ നാസയുടെ ഉപഗ്രഹ ചിത്രങ്ങൾ രേഖപ്പെടുത്തിയതിൽ ഏറ്റവും വലിയ ദ്വാരം ചിത്രീകരിച്ചു.
മാനുഷിക പ്രവർത്തനങ്ങൾ മൂലമുണ്ടാകുന്ന ക്ലോറോഫ്ലൂറോകാർബൺ അന്തരീക്ഷത്തിലെ ഓസോണുമായി പ്രതിപ്രവർത്തിച്ചാണ് ഈ ദ്വാരമുണ്ടാകുന്നതെന്നു കരുതപ്പെടുന്നു.
ഭാരതീയ പര്യവേക്ഷണങ്ങൾ
1979 മുതലാണ് ഭാരതം അന്റാർട്ടിക് പര്യവേക്ഷണത്തിൽ ഭാഗഭാക്കാവുന്നത്.
ഇതിനായി ദക്ഷിണ ഗംഗോത്രി, മൈത്രി എന്നീ രണ്ട് കേന്ദ്രങ്ങൾ ഭാരതം അന്റാർട്ടിക്കയിൽ സ്ഥാപിച്ചിട്ടുണ്ട്.
മൂന്നാമതൊരു കേന്ദ്രത്തിനു ഇന്ത്യയ്ക്ക് പദ്ധതിയുണ്ട്.
അന്റാർട്ടിക്കയിലെ ഗവേഷകരുടെ ആശയവിനിമയ സൗകര്യാർത്ഥം 1988-ൽ ഇന്ത്യൻ തപാൽ വകുപ്പ് ഇന്ത്യയ്ക്ക് പുറത്തുള്ള സ്വതന്ത്ര ഇന്ത്യയുടെ ആദ്യ തപാലാഫീസ് അന്റാർട്ടിക്കയിൽ തുറന്നു .
ഗോവ പോസ്റ്റൽ ഡിവിഷന്റെ കീഴിലാണിത്.
ദക്ഷിണ ഗംഗോത്രി
ഗംഗാനദിയുടെ ഉത്ഭവസ്ഥാനമായ ഗംഗോത്രി എന്ന ഹിമാനിയുടെ സ്മരണാർത്ഥമാണ് ഈ പേരുനൽകിയത്.
1983-84 വർഷത്തിൽ നടത്തിയ മൂന്നാം അന്റാർട്ടിക്ക പര്യാടനത്തിലാണ്‌ ഇത് സ്ഥാപിക്കപെട്ടത്.
മൈത്രി
അന്റാർട്ടിക്കയിലുള്ള ഭാരതത്തിന്റെ രണ്ടാമത്തെ ഗവേഷണകേന്ദ്രമാണ്‌.
ജീവശാസ്ത്രം , ഭൂമിശാസ്ത്രങ്ങൾ , ഗ്ലേഷിയോളജി , അറ്റ്മോസ്ഫെറിക് സയൻസ്, മെറ്റിയറോളജി, കോൾഡ് റീജിയൺ എൻ‌ജിനീയറിംഗ്, സം‌വേദനം , മനുഷ്യ ഫിസിയോളജി , വൈദ്യശാസ്ത്രം മുതലായവയിൽ ഗവേഷണം നടത്താനുള്ള അത്യാധുനിക സൗകര്യങ്ങൾ ഈ കേന്ദ്രത്തിൽ ഒരുക്കിയിട്ടുണ്ട്.
ഇരുമ്പ് അയിര് , ക്രോമിയം , ചെമ്പ് , സ്വർണ്ണം , നിക്കൽ , പ്ലാറ്റിനം , മറ്റുധാതുക്കൾ എന്നിവയിവിടെ കണ്ടെത്തിയിട്ടുണ്ട്.
കൽക്കരിയും മറ്റു ഹൈഡ്രോകാർബണുകളും ചെറിയ തോതിൽ പ്രദേശത്തുണ്ട്.
പക്ഷെ 1991 അന്റാർട്ടിക്കൻ ഉടമ്പടിയുടെ പരിസ്ഥിതി സംരക്ഷണനിയമം 2048വരെയുള്ള ഖനനം നിരോധിച്ചിട്ടുണ്ട്‌.
വൻകരാവേദികയിലെ പെട്രോളിയം നിക്ഷേപങ്ങളുടെ സ്ഥിതി വിഭിന്നമാണ്.
തീരക്കടലിൽ നിന്നു പെട്രോളിയം ഉത്പാദിപ്പിക്കുന്നത് ദുഷ്കരമെങ്കിലും അസാധ്യമല്ല.
ആർട്ടിക് തീരത്ത് ഇതിനുള്ള സാങ്കേതിക മാർഗങ്ങൾ വികസിപ്പിച്ചു കഴിഞ്ഞിരിക്കുന്നു.
ഹിമപാളികളുടെ ശീതകാലാതിക്രമണത്തിൽ യന്ത്രസംവിധാനങ്ങൾക്ക് ഇളക്കവും നാശവും സംഭവിക്കാമെന്നതാണ് പ്രധാന തടസ്സം.
എന്നിരിക്കിലും മറ്റു വൻകരകളിൽ നിന്നുള്ള പെട്രോളിയം ലഭ്യത കുറയുന്നതോടെ ആന്റാർട്ടിക്കാ തീരത്ത് എണ്ണ ഉത്പാദനം ആരംഭിക്കുവാനുള്ള സാധ്യതയുണ്ട്.
അന്റാർട്ടിക്കയിലേക്ക് മനുഷ്യന്റെ ശ്രദ്ധ ആകർഷിച്ചത് സമുദ്രവിഭവങ്ങളായിരുന്നു.
രോമം സമ്പാദിക്കുവാൻ വേണ്ടിയുള്ള സീൽവേട്ട 1766-ൽ ആരംഭിച്ചു.
1780-കളിൽ ഫാക്ലൻഡിൽനിന്ന് ദശലക്ഷക്കണക്കിന് സീൽ തോലുകളാണ് അന്താരാഷ്ട്ര വിപണിയിൽ എത്തിയിരുന്നത്.
ഒരു ശതകത്തിനുള്ളിൽ സീലുകൾ ഏതാണ്ട് വംശനാശത്തിലെത്തി.
തുടർന്ന് എണ്ണയ്ക്കായി എലിഫന്റ് സീൽ എന്ന ഇനത്തെ തിരഞ്ഞുപിടിച്ച് വേട്ടയാടിപ്പോന്നു.
പിന്നീട് ആക്രമണം തിമിംഗിലങ്ങളുടെ നേർക്കായി.
1994-ൽ 40 രാഷ്ട്രങ്ങൾക്ക് അംഗത്വമുള്ള, ഇന്റർനാഷനൽ വേലിങ് കമ്മിഷൻ (International Whaling Commission) ആസ്റ്റ്രേലിയയ്ക്കു തെക്കുള്ള മുഴുവൻ കടലുകളിലും തിമിംഗിലവേട്ട നിരോധിച്ചു.
1970-നുശേഷം അന്റാർട്ടിക്കയ്ക്കു ചുറ്റുമുള്ള കടലുകളിൽ മത്സ്യബന്ധനം പുരോഗമിച്ചുവരുന്നു.
വൻതോതിൽ മത്സ്യങ്ങളെ ബന്ധിച്ച്, കപ്പലിനുള്ളിൽ വച്ചു സംസ്കരിച്ചു ടിന്നിലാക്കുന്നതിനുള്ള സൌകര്യമാണ് ഈ പുരോഗതിക്കു നിദാനം.
അന്റാർട്ടിക് കോഡ് എന്നയിനമാണ് മുഖ്യമായും പിടിക്കപ്പെടുന്നത്.
പ്രതിവർഷം ശരാശരി 4 ലക്ഷം ടൺ കോഡ് സംസ്കരണ വിധേയമാവുന്നു.
1958 ഫെ.
-ൽ ആർജന്റീനയിലെ നാവിക ഗതാഗത കമാൻഡ് അന്റാർട്ടിക് ഉപദ്വീപിലേക്ക് ഒരു യാത്രാക്കപ്പൽ ഏർപ്പെടുത്തിയതോടെ ഈ വൻകര ടൂറിസ്റ്റുകളെ ആകർഷിച്ചു തുടങ്ങി.
പ്രകൃതിദൃശ്യങ്ങൾക്കൊപ്പം സാഹസിക യാത്രയ്ക്കുള്ള സൌകര്യവും വിനോദസഞ്ചാരത്തിന്റെ വളർച്ചയ്ക്കു വഴിതെളിച്ചു.
1966 ജനുവരി മുതൽ സഞ്ചാരികൾക്കായി എല്ലാ വർഷവും പ്രത്യേക കപ്പലുകൾ ഏർപ്പാടാക്കപ്പെട്ടു.
നേരത്തേ മുതൽക്കേ വിവിധ രാജ്യങ്ങളിലെ വിമാനക്കമ്പനികൾ ചാർട്ടർ വിമാനങ്ങൾ പറപ്പിച്ചു തുടങ്ങിയിരുന്നു.
1979-ൽ ന്യൂസിലൻഡിന്റെ 279 യാത്രക്കാരെ വഹിച്ചു പറന്ന വിമാനം മൌണ്ട് എറീബസ്സിനടുത്ത് തകർന്നുവീണ് വിമാനോദ്യോഗസ്ഥരടക്കമുള്ള മുഴുവൻ യാത്രികരും മൃതിയടഞ്ഞു.
ഇത് വിനോദസഞ്ചാരത്തിന്റെ വികസനത്തെ തളർത്തി.
എങ്കിലും 1990-91-ലെ വേനൽക്കാലത്ത് 4,800 സന്ദർശകർ ഈ വൻകരയിലെത്തിയിരുന്നു.
സ്വകാര്യ വിമാനങ്ങളിൽ അന്റാർട്ടിക്കയുടെ ഉള്ളറയിലേക്കു പറക്കുന്ന സാഹസികരുടെ എണ്ണത്തിൽ നാൾക്കുനാൾ ഏറ്റമുണ്ടാവുന്നു.
എന്നിരിക്കിലും തുറമുഖങ്ങളുടേയും പാർപ്പിട സൌകര്യങ്ങളുടേയും അഭാവം വിനോദസഞ്ചാര വികസനത്തിനു വിലങ്ങുതടിയാണ്.
ആഗോളതാപനത്തിന്റെ ഫലങ്ങൾ Warming trend from 1957 - 2006
ആർട്ടിക്‌ പ്രദേശത്തെപ്പൊലെ ആഗോളതാപനത്താൽ ഇവിടെ മഞ്ഞുരുകുന്നതായി രേഖപ്പെടുത്തിയിട്ടില്ലെങ്കിലും 2005ൽ താപനില 5 ഡിഗ്രീ സെൻഷിയസ്‌ വരെ ഉയർന്നതിനാൽ 400,000ച.
മീ വലിപ്പത്തിലുള്ള മഞ്ഞുകട്ട താൽക്കാലികമായി ഉരുകിയിരുന്നു.
അവലംബം http://www.stampsofindia.com/lists/pmk/antractic/pole.htm Archived 2013-05-03 at the Wayback Machine .
http://www.gsi.gov.in/antarc.htm Archived 2007-07-11 at the Wayback Machine .
http://www.70south.com/resources/antarctic-bases/maitri Archived 2007-06-14 at the Wayback Machine .
Wikimedia Commons has media related to അന്റാർട്ടിക്ക .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്റാർട്ടിക്ക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്റാറ ഇംഗ്ലീഷ് വിലാസം https://ml.wikipedia.org/wiki/Antara ജക്കാർത്തയിലുള്ള അന്റാറയുടെ ഓഫീസ് (1971)
ഇന്തോനേഷ്യയിലെ ദേശീയ വാർത്താവിതരണസ്ഥാപനമാണ് അന്റാറ .
ജക്കാർത്തയാണ് ഇതിന്റെ ആസ്ഥാനം.
ഡച്ച് - ജാപ്പനീസ് അധീശത്വത്തിനെതിരായ ഇന്തോനേഷ്യൻ സ്വാതന്ത്ര്യസമരത്തെ സഹായിക്കുന്നതിനുവേണ്ടി 1937-ൽ ആഡം മാലികിന്റെ നേതൃത്വത്തിൽ ഒരു സ്വതന്ത്രസ്ഥാപനമായിട്ടാണ് അന്റാറാ ആരംഭിച്ചത്.
1945 ആഗസ്റ്റ് 17-ന് ഇന്തോനേഷ്യ സ്വതന്ത്രയായ വിവരം ആദ്യമായി പ്രഖ്യാപിച്ചത് അന്റാറായായിരുന്നു.
ആഡം മാലിക് പിന്നീട് ഇന്തോനേഷ്യയുടെ വിദേശകാര്യമന്ത്രിയും 26-ആം ഐക്യരാഷ്ട്ര പൊതുസഭയുടെ അധ്യക്ഷനുമായി പ്രവർത്തിച്ചിട്ടുണ്ട്.
ഇന്തോനേഷ്യയിലെ പ്രധാന നഗരങ്ങളിൽ ഇതിന്റെ ശാഖകൾ പ്രവർത്തിക്കുന്നു.
ഏഷ്യയിലെ പ്രമുഖ രാജ്യങ്ങളിലും ലണ്ടൻ ‍, ന്യൂയോർക്ക് തുടങ്ങിയ വിദേശ തലസ്ഥാനങ്ങളിലും അന്റാറായ്ക്ക് സ്വന്തം ലേഖകൻമാരുണ്ട്.
പ്രധാനപ്പെട്ട വിദേശ വാർത്താ ഏജൻസികളിൽനിന്നും അന്റാറാ വാർത്തകൾ ശേഖരിക്കുകയും അവിടത്തെ ഗവൺമെന്റിനും പത്രങ്ങൾക്കും വിതരണം നടത്തുകയും ചെയ്യുന്നു.
രണ്ടാം ലോകയുദ്ധത്തിനു മുൻപ് ഇന്തോനേഷ്യയിൽ പ്രചരിച്ചിരുന്ന പ്രമുഖ പത്രങ്ങൾ ഡച്ചുഭാഷയിലുള്ളവയായിരുന്നു.
ഇന്തോനേഷ്യൻ ഭാഷാപത്രങ്ങളാകട്ടെ അവിടുത്തെ ദേശീയപ്രസ്ഥാനവുമായി ബന്ധപ്പെട്ടിരുന്നു.
ജപ്പാൻകാരുടെ അധിനിവേശകാലത്ത് സകല പത്രങ്ങളും നിരോധിക്കപ്പെട്ടു.
എന്നാൽ സൈനികവകുപ്പിന്റെ നിയന്ത്രണത്തിൽ രണ്ടു പത്രങ്ങൾ മാത്രം പുറത്തുവന്നുകൊണ്ടിരുന്നു.
1957-ൽ പ്രസിഡന്റ് സുക്കാർണോ പത്രങ്ങളുടെ മേൽ ഒട്ടേറെ നിയന്ത്രണങ്ങൾ ഏർപ്പെടുത്തി; 1963-ലും 1965-ലും ഇതു വർധിച്ചു.
അക്കാലത്ത് അന്റാറായുടെ നിയന്ത്രണം കമ്യൂണിസ്റ്റനുഭാവികളായ പത്രാധിപൻമാർക്കായിരുന്നു.
സുക്കാർണോഭരണത്തിന്റെ ജിഹ്വയായി അന്റാറായെ അവർ ഉപയോഗപ്പെടുത്തി.
1965-ലെ കമ്യൂണിസ്റ്റുവിരുദ്ധ വിപ്ലവത്തെത്തുടർന്ന് സൈനികഭരണം അന്റാറായുടെ പ്രവർത്തനം ആദ്യം നിർത്തലാക്കിയെങ്കിലും പിന്നീട് സൈനിക നിയന്ത്രണത്തിൽ പുനഃസ്ഥാപിച്ചു.
പ്രതിവിപ്ലവകാരികളെ (കമ്യൂണിസ്റ്റുകാരെ) തൂത്തെറിയുക എന്നതായി അന്റാറായുടെ പുതിയ ലക്ഷ്യം.
അതിനുവേണ്ടി ഈ വാർത്താ ഏജൻസിയെ ഫലപ്രദമായി ഉപയോഗിക്കുകയുണ്ടായി.
പിന്നീടുണ്ടായ ഭരണമാറ്റത്തോടെ അന്റാറാ ഒരു യഥാർഥ ദേശീയ വാർത്താ ഏജൻസിയായി രൂപാന്തരപ്പെട്ടു.
റോയിട്ടേഴ്സ്, ബ്ലൂം ബെർഗ് തുടങ്ങിയ അന്താരാഷ്ട്ര വാർത്താവിതരണ ശൃംഖലകളുമായി സഹകരിച്ചു പ്രവർത്തിക്കുന്ന അന്റാറാ, ഏഷ്യയിലെ വ്യവസായ വാർത്തകൾക്കുവേണ്ടി ഏഷ്യൻ പൾസ് എന്ന പേരിൽ ഒരു വാർത്താവിഭാഗവും പ്രവർത്തിപ്പിക്കുന്നുണ്ട്.
പുറംകണ്ണികൾ ഔദ്യോഗിക വെബ്സൈറ്റ് http://www.nerve.in/tags:antara%2Bnews%2Bagency Archived 2011-04-16 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്റാറാ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്റാലിയ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അന്റാലിയ പ്രവിശ്യയുടെ തലസ്ഥാനവും തുർക്കിയിലെ ഏറ്റവും ജനസംഖ്യയുള്ള അഞ്ചാമത്തെ നഗരവുമാണ് അന്റാലിയ .
2021 അവസാനത്തോടെ, ഈ പ്രവിശ്യയിലെ ജനസംഖ്യ 2,619,832 ആണ്.
തുർക്കിയിലെ "ടൂറിസത്തിന്റെ തലസ്ഥാനമായി" ഇതിനെ പരിഗണിക്കുന്നു.
നഗരത്തിന്റെ വിസ്തീർണ്ണം 20,177 km2 ആണ്.
പ്രവിശ്യയിൽ ഒരു കിലോമീറ്റർ 2 ന് 130 ആളുകളുണ്ട്.
2021 ലെ കണക്കനുസരിച്ച് 591,895 ആളുകളുള്ള കെപ്പസ് ആണ് ഏറ്റവും ജനസംഖ്യയുള്ള ജില്ല.
ഏറ്റവും കൂടുതൽ ജനസാന്ദ്രതയുള്ള ജില്ല മുരാട്പാസയാണ്, ഓരോ കിലോമീറ്ററിലും 5429 ആളുകൾ.
19 ജില്ലകളും മുനിസിപ്പാലിറ്റികളും ഉണ്ട്, ഈ മുനിസിപ്പാലിറ്റികളിൽ ആകെ 914 അയൽപക്കങ്ങൾ.
ഇത് പൂർണ്ണമായും മെഡിറ്ററേനിയൻ മേഖലയുടെ പടിഞ്ഞാറ് ഭാഗത്താണ് സ്ഥിതി ചെയ്യുന്നത്, അന്റാലിയ ഉൾക്കടലിനും പടിഞ്ഞാറൻ ടോറസ് പർവതനിരകൾക്കും ഇടയിലാണ് ഇത് സ്ഥാപിച്ചത്.
വിസ്തൃതിയുടെ അടിസ്ഥാനത്തിൽ തുർക്കിയിലെ അഞ്ചാമത്തെ വലിയ പ്രവിശ്യയാണിത്.
തെക്ക് മെഡിറ്ററേനിയൻ, പടിഞ്ഞാറ് മുഗ്ല, വടക്ക് ബർദൂർ, ഇസ്പാർട്ട, വടക്കുകിഴക്ക് കോനിയ, കിഴക്ക് കരമാൻ, മെർസിൻ എന്നിവയാൽ ചുറ്റപ്പെട്ടിരിക്കുന്നു.
അനുകൂലമായ കാലാവസ്ഥയും വിനോദസഞ്ചാര പ്രവർത്തനങ്ങളും കാരണം 1980 ന് ശേഷം അന്റാലിയ നഗരം അതിവേഗം വികസിച്ചു, ഇതിന് സമാന്തരമായി, ഈ നഗരം ഇന്ന് തുർക്കിയിലെ ഏറ്റവും ജനസംഖ്യയുള്ള അഞ്ചാമത്തെ നഗരമായി മാറിയിരിക്കുന്നു.
അന്റാലിയയിലെ സാമ്പത്തിക ജീവിതം പ്രധാനമായും വ്യാപാരം, കൃഷി, ടൂറിസം എന്നിവയെ അടിസ്ഥാനമാക്കിയുള്ളതാണ്.
അന്റാലിയ പ്രവിശ്യയുടെ പരിധിയിൽ വരുന്ന പ്രദേശം ചരിത്രാതീത കാലം മുതൽ ഇന്നുവരെ നിരവധി നാഗരികതകൾക്ക് ആതിഥേയത്വം വഹിച്ചിട്ടുണ്ട്, തുർക്കിയിലെ ഏറ്റവും പുരാതന നഗരങ്ങളുള്ള പ്രവിശ്യയാണിത്.
ലൈസിയൻ, ലിഡിയൻ, പാംഫിലിയൻ, പെർഗമൺ, റോമാ, ബൈസന്റൈൻസ്, സെൽജുക് രാജവംശം, ഓട്ടോമൻ, ഒടുവിൽ റിപ്പബ്ലിക് ഓഫ് തുർക്കി എന്നിവരുടെ ഭരണത്തിൻ കീഴിലായിരുന്ന അന്റാലിയ ഈ നാഗരികതകളിലൊന്നും തലസ്ഥാനമായിരുന്നില്ല.
അന്റാർട്ടിക്കാ പര്യവേഷണങ്ങളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_Antarctic_expeditions
അന്റാർട്ടിക്കയെ സംബന്ധിക്കുന്ന പര്യവേഷണങ്ങളുടെ സമയക്രമമനുസരിച്ചുള്ള ഒരു പട്ടികയാണ് ഇവിടെ നൽകിയിരിക്കുന്നത്.
പര്യവേഷണങ്ങൾക്കു മുമ്പ് BC 600 – 300 ഗ്രീക്ക് തത്ത്വചിന്തകന്മാർ, ഭൂമി ധ്രുവങ്ങൾ ഉള്ള ഒരു ഗോളമാണെന്ന തത്ത്വം രൂപീക്കരിക്കുന്നു.
AD 150 - പ്ടോളമി ജോഗ്രഫിയ പ്രസിദ്ധീകരിക്കുന്നു; ഇത് Terra Australis Incognita സൂചിപ്പിക്കുന്നു.
1800കൾ‍ക്കു മുമ്പ് 1487 ബർതലോമിയോ ഡയസ് ശുഭപ്രതീക്ഷയുടെ മുനമ്പിനു (40° തെക്ക്) ചുറ്റും കപ്പലോടിക്കുന്ന ആദ്യ വ്യക്തിയായി.
1497 വാസ്കോ ഡ ഗാമ ദക്ഷിണാഫ്രിക്കയിലെ വൈറ്റ് റിവർ വരെ സഞ്ചരിക്കുന്ന നാവികനായി.
1522 ഫെർഡിനാൻഡ് മഗല്ലൻ - ഭൂമിക്കു ചുറ്റുമുള്ള ആദ്യ യാത്ര.
മഗല്ലൻ കടലിടുക്ക് (54º തെക്ക്) കണ്ടെത്തുന്നു.
1525 ഒരുകാലത്ത് വിശ്വസിക്കപ്പെട്ടിരുന്നതുപ്രകാരം ലോയിസാ പര്യവേഷണസംഘത്തിൽ‌പ്പെട്ട ഫ്രാൻസിസ്കോ ദെ ഹോസെസ് കരയുടെ അവസാനം (56º തെക്ക്) കണ്ടെത്തി.
1578 ഫ്രാൻസിസ് ഡ്രേക്ക് ഡ്രേക്ക് തുറ കണ്ടെത്തുന്നു.
1599 ഡിർക് ജെറിറ്റ്സ് - 64° തെക്ക് അക്ഷാംശത്തിലേക്കു സഞ്ചരിക്കുന്നു.
1603 ഗബ്രിയേൽ ദെ കാസ്റ്റില്ല - 64° തെക്ക് അക്ഷാംശത്തിലേക്കു സഞ്ചരിക്കുന്നു.
1800കൾ 1819 വില്യം സ്മിത്ത് ദക്ഷിണ ഷെറ്റ്ലാൻഡ് ദ്വീപുകൾ കണ്ടുപിടിക്കുന്നു ( 62°00′തെക്ക്, 058°00′പടിഞ്ഞാറ് ), 60° ദക്ഷിണ അക്ഷാംശത്തിനു തെക്കായി ആദ്യമായി കര കണ്ടുപിടിക്കുന്നു.
1900കൾ 1901 — 1904 റോബർട്ട് ഫാൽക്കൺ സ്കോട്ട് നയിച്ച ഡിസ്കവറി പര്യവേഷണം .
1903 ഡിസംബർ 30 -നു ഏർണെസ്റ്റ് ഷാക്കിൾട്ടൺ (82° 17’ തെക്ക്) എത്തിച്ചേരുന്നു.
1901 — 1903 പ്രഥമ ജർമൻ അന്റാർട്ടിക്കാ പര്യവേഷണയാത്ര - Erich von Drygalski നയിച്ചു.
1901 — 1904 സ്വീഡിഷ് അന്റാർട്ടിക്കാ പര്യവേഷണയാത്ര – Otto Nordenskiöld നയിച്ചു.
1902 — 1904 സ്കോട്ടിഷ് ദേശീയ അന്റാർട്ടിക്കാ പര്യവേഷണയാത്ര – William Speirs Bruce നയിച്ചു.
1910 — 1912 റോആൾഡ് ആമുണ്ട്സെൻ - 1911 ഡിസംബർ 14 -നു ദക്ഷിണധ്രുവത്തിലെത്തുന്നു (90° തെക്ക്) 1910 — 1913 ടെറാ നോവാ പര്യവേഷണയാത്ര - 1912 ജനുവരി 17 -നു, റോബർട്ട് ഫാൽക്കൺ സ്കോട്ട് ദക്ഷിണധ്രുവത്തിലെത്തി (90° S) 1914 — 1916 ഇം‌പീരിയൽ ട്രാൻസ്-അന്റാർട്ടിക് പര്യവേഷണയാത്ര – ഏർണെസ്റ്റ് ഷാക്കിൾട്ടൺ നയിച്ചു.
2000കൾ 2007 ബ്രിട്ടീഷ് ഗ്രഹാം ലാൻഡ് പര്യവേഷണം Archived 2007-10-04 at the Wayback Machine .
അന്റാർട്ടിക്കാ ഭൂഖണ്ഡത്തിലേക്കുള്ള സ്വതന്ത്ര പര്യവേഷണം.
അന്റാർട്ടിക്കൻ ചെന്നായ ഇംഗ്ലീഷ് വിലാസം https://ml.wikipedia.org/wiki/Falkland_Islands_Wolf
തെക്കെ അമേരിക്കയിലുണ്ടായിരുന്നതും വംശനാശം സംഭവിച്ച ജീവിയുമാണ് അന്റാർട്ടിക്കൻ ചെന്നായ അഥവാ വാറ .
1689 ൽ റിച്ചാർഡ് സിംപ്സർ എന്നയാളാണ് വാറയെ ആദ്യമായി ശാസ്ത്രലോകത്തിന് പരിചയപ്പെടുത്തുന്നത്.
1690-ൽ ക്യാപ്റ്റൻ ജോൺ സ്‌ട്രോങ്ങ് എന്നയാളാണ് ഇതിനെ ആദ്യമായി കണ്ടത്.
ക്യാപ്റ്റൻ സ്ട്രോങ് ഒരു മൃഗത്തെ തന്റെ കപ്പലിൽ കയറ്റിയെങ്കിലും യൂറോപ്പിലേക്കുള്ള യാത്രയ്ക്കിടെ കപ്പലിലെ പീരങ്കി വെടിയൊച്ച ഭയന്ന് കപ്പലിന് പുറത്തേയ്ക്ക് ചാടി.
അന്റാസോൾ സൗരോർജ്ജനിലയം ഇംഗ്ലീഷ് വിലാസം https://ml.wikipedia.org/wiki/Andasol_Solar_Power_Station
സ്പെയിനിൽ സൗരോർജ്ജം കേന്ദ്രീകരിച്ച് 150 മെഗാവാട്ട് (MW)വൈദ്യുതി നിർമ്മിക്കാൻ ശേഷിയുള്ള ഒരു സൗരോർജ്ജനിലയമാണ് അന്റാസോൾ സൗരോർജ്ജനിലയം (Andasol solar power station) .
പരാബൊളിൿ പ്രതലം ഉപയോഗിച്ച് വ്യാവസായിക അടിസ്ഥാനത്തിൽ വൈദ്യുതിയുണ്ടാക്കുന്ന യൂറോപ്പിലെ ആദ്യനിലയം ആണ് ഇത്.
സൂര്യൻ പ്രകാശിക്കുന്നുണ്ടെങ്കിലും ഇല്ലെങ്കിലും വൈദ്യുതി ഉണ്ടാക്കാനായി തുടർച്ചയായി താപോർജ്ജം പുറത്തുവിടാൻ ചൂടു സൂക്ഷിച്ചു വയ്ക്കാനായി ഉരുകിയ ലവണങ്ങളുടെ വലിയ സംഭരണികളാണ് ഇവിടെ ഉപയോഗിക്കുന്നത്.
പരാബോളയുടെ രൂപത്തിലുള്ള പ്രതലങ്ങൾ ഉപയോഗിച്ച് ആദ്യമായി യൂറോപ്പിൽ നിർമ്മിച്ച അന്റാസോൾ (1), 2009 മാർച്ചിൽ പ്രവർത്തനക്ഷമമായി.
താരതമ്യേന ഉയരം കൂടിയപ്രദേശമായതിനാലും (1,100 m) മഴകുറഞ്ഞ വരണ്ടകാലാവസ്ഥയുള്ള സ്ഥലമായതിനാലും ഇവിടെ ലഭ്യമായ സൗരോർജ്ജത്തിന്റെ അളവ് കൂടുതലാണ്.
വർഷത്തിൽ (2,200 kWh/m).
ഓരോ നിലയത്തിൽ നിന്നും 50 (MW e )മെഗാവാട്ട് വൈദ്യുതി ലഭിക്കുന്നു.
അതായത് വർഷത്തിൽ ആകെ ഏകദേശം 165 ഗീഗാവാട്ട് മണിക്കൂർ (GW·h).
സൗരോർജ്ജം ശേഖരിക്കുന്ന പ്രതലങ്ങൾക്ക് ആകെ 51 ഹെക്ടർ വിസ്തീർണ്ണമുണ്ട്.
(ഏതാണ്ട് 70 ഫുട്‌ബോൾ കളിസ്ഥലത്തിനു തുല്യമായ വിസ്താരം); ഈ നിലയം ആകെ 200ഹെക്ടർ സ്ഥലമാണ് ഉപയോഗിക്കുന്നത്.
ഈ നിലയത്തിലെ താപസംഭരണി പകൽസമയം ഉൽപ്പാദിപ്പിക്കുന്ന താപത്തിന്റെ ഒരുഭാഗം ശേഖരിക്കുന്നു.
60% സോഡിയം നൈട്രേറ്റും 40% പൊട്ടാസ്യം നൈട്രേറ്റും ചേർന്ന ഒരു ലവണമിശ്രിതം ഉരുക്കിയാണ് ഈ താപം ശേഖരിക്കപ്പെടുന്നത്.
സൂര്യപ്രകാശം ഇല്ലാത്തപ്പോഴും വൈകുന്നേരങ്ങളിലും ഈ താപസംഭരണിയിൽ നിന്നുമുള്ള ചൂട് ഉപയോഗിച്ച് വൈദ്യുതി ഉണ്ടാക്കുന്നു.
ഇക്കാരണത്താൽ മറ്റു നിലയങ്ങളേക്കാൾ ഇരട്ടിയോളം ദിവസങ്ങൾ ഈ നിയത്തിന് പ്രവർത്തിക്കാൻ ആവുന്നു.
പൂർണ്ണമായി സംഭരിക്കുന്ന അവസ്ഥയിൽ ഈ താപസംഭരണി 1,010 മെഗാവാട്ട് മണിക്കൂർ താപം സംഭരിക്കുകയും അങ്ങനെ സൂര്യപ്രകാശം ലഭ്യമല്ലാത്ത സമയത്ത് 7.5 മണിക്കൂർ പൂർണ്ണതോതിൽ വൈദ്യുതി ഉണ്ടാക്കാൻ വേണ്ടത്ര ചൂട് ശേഖരിക്കുകയും ചെയ്യുന്നു.
14 മീറ്റർ ഉയരവും 36 മീറ്റർ വ്യാസവുമുള്ള രണ്ട് സംഭരണികളാണ് ഇതിന് ഉപയോഗിക്കുന്നത്.
ഇവയിലാണ് ഉരുകുന്ന ലവണം സംഭരിക്കുന്നത്.
200000 ആൾക്കാർക്കു വേണ്ടത്ര പരിസ്ഥിതിസൗഹൃദവൈദ്യുതി നൽകാൻ അന്റാസോൾ (1) നിലയത്തിന് ശേഷിയുണ്ട്.
അൻറ്റാസോൾ 3 പദ്ധതികളുടെ ഒരു സങ്കലനമാണ്.
2008 -ൽ പൂർത്തിയായ അന്റാസോൾ (1) , 2009 -ൽ പൂർത്തിയായ അന്റാസോൾ (2), 2011 -ൽ പൂർത്തിയായ അന്റാസോൾ (3) എന്നിവയാണവ.
(completed 2011).
ഓരോ പദ്ധതിയും വർഷംതോറും ഏതാണ്ട് ഗീഗാവാട്ട് മണിക്കൂർ വൈദ്യുതി ലഭ്യമാക്കുന്നു.
മൂന്നും കൂടി 495 ഗീഗാവാട്ട് മണിക്കൂർ.
മൂന്നിനും കൂടി ആകെ 90 കോടി യൂറോ ആണ് ചെലവായത്.
അന്റാസോൾ (1) -ന്റെ നിർമ്മാണച്ചെലവ് ഏതാണ്ട് 38 കോടി അമേരിക്കൻ ഡോളറാണ്.
താപം സൂക്ഷിക്കുന്നതിനുള്ള ചെലവ് ഒരു കിലോവാട്ട് മണിക്കൂറിന് ഏതാണ്ട് 50 ഡോളർ ആണ്, (ഒരു കിലോവാട്ട് മണിക്കൂർ താപം 400 ഡിഗ്രി സെന്റിഗ്രേഡിൽ സൂക്ഷിക്കാൻ ഏതാണ്ട് 68 കിലോ ഉപ്പ്).
അന്റാസോളിന്റെ പ്രാരംഭചെലവിന്റെ ഏതാണ്ട് 13% വരും ഇത്.
ഒരു കിലോവാട്ട്-മണിക്കൂർ വൈദ്യുതി ഉണ്ടാക്കാൻ 20 രൂപയോളം ചെലവ് കരുമെന്നാണ് നിർമ്മാതാക്കൾ അവകാശപ്പെടുന്നത്.
എല്ലാതാപനിലയത്തിനും എന്നപോലെ ഇവിടെയും പ്രവർത്തിക്കുന്ന ദ്രാവകത്തെ തണുപ്പിക്കേണ്ടതുണ്ട്.
ഓരോ നിലയവും വർഷത്തിൽ 870 ഘനമീറ്റർ ജല ബാഷ്പീകരിക്കാൻ കാരണമാവുന്നുണ്ട്.
(ഒരു കിലോവാട്ട് മണിക്കൂറിന് 5 ലിറ്റർ).
മറ്റു മിക്ക താപനിലയങ്ങളിലും ഇത് ഒരു കിലോവാട്ട് മണിക്കൂറിന് 2.5 ലിറ്ററിൽ താഴെയാണ്.
അഥവാ ഇനി നദിക്കരയിലോ കടലിനറ്റുത്തോ ആണെങ്കിൽ പ്രായോഗികമായി ജലനഷ്ടം ഇല്ലെന്നും പറയാം.
സ്ഥലത്തിന്റെ ഉപഗ്രഹദൃശ്യം ഇവയും കാണുക List of solar thermal power stations Renewable energy in the European Union Sener Aeronáutica Solar power in Spain Solar thermal energy Wind power in Spain അവലംബം പുറത്തേക്കുള്ള കണ്ണികൾ {{ cite web }} : Cite has empty unknown parameter: | month= ( help ) Includes link to video.
Andasol Solar Power Station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അന്റാർട്ടിക് വൃത്തം അന്റാർട്ടിക് വൃത്തം
ഭൂമിയിലെ പ്രധാനമായ അഞ്ച് അക്ഷാംശവൃത്തങ്ങളിൽ ഏറ്റവും തെക്കുള്ള സാങ്കല്പിക വൃത്തമാണ് അന്റാർട്ടിക് വൃത്തം (ഇംഗ്ലീഷ്: Antarctic Circle).
അതായത് ഭൂമദ്ധ്യരേഖയ്ക്ക് തെക്ക് 66°33′ അക്ഷാംശരേഖയാണ് അന്റാർട്ടിക് വൃത്തം എന്ന് അറിയപ്പെടുന്നത്.
അന്റാർട്ടിക് വൃത്തത്തിനു തെക്കുള്ള മേഖല അന്റാർട്ടിക് പ്രദേശം എന്നും തൊട്ട് വടക്കുള്ള പ്രദേശം ദക്ഷിണ മിതോഷ്ണമേഖല എന്നും അറിയപ്പെടുന്നു.
വർഷത്തിൽ ഒരിക്കലെങ്കിലും സൂര്യൻ ഇരുപത്തിനാലു മണിക്കൂർ ചക്രവാളത്തിനു മുകളിലായി അർധരാത്രിയിൽ പോലും ദൃശ്യമായി അസ്തമിക്കാതെയിരിക്കുന്നു.
വർഷത്തിൽ ഒരിക്കലെങ്കിലും സൂര്യന്റെ മദ്ധ്യഭാഗം ചക്രവാളത്തിനു താഴെയായി നട്ടുച്ചക്കുപോലും ദൃശ്യമാകാതെയുമിരിക്കുന്നു.
ആർട്ടിക് വൃത്തത്തിലും ഇത് അനുഭവപ്പെടുന്നുണ്ട്.
അന്റാർട്ടിക് വൃത്തത്തിന്റെ സ്ഥാനം സ്ഥിരമല്ല; 2017 ഏപ്രിൽ 27-പ്രകാരം, അന്റാർട്ടിക് വൃത്തം ഭൂമദ്ധ്യരേഖയിൽനിന്നും 66°33′46.7″ തെക്കായി സ്ഥിതിചെയ്യുന്നു.
ഇതിന്റെ രേഖാംശം ഭൂമിയുടെ അച്ചുതണ്ടിന്റെ ചരിവിനെ ആശ്രയിച്ചിരിക്കുന്നു.
40,000വർഷം കാലയളവിൽ ഇതിന് 2° എന്ന പരിധിയിൽ സ്ഥാനചലനം ഉണ്ടാകാറുണ്ട്.
ഇതിനാൽ അന്റാർട്ടിക് വൃത്തത്തിന് ഇപ്പോൾ വർഷത്തിൽ 15 മീ.
(49 അടി) എന്ന അളവിൽ തെക്കോട്ട് സ്ഥാനചലനം സംഭവിച്ചുകൊണ്ടിരിക്കുന്നു.
Relationship of Earth's axial tilt ( ε ) to the tropical and polar circles
മനുഷ്യവാസം An iceberg near the Antarctic Circle north of Detaille Island
ഇവിടെ സ്ഥിരമായ മനുഷ്യവാസമില്ലെങ്കിലും ചില ഗവേഷണകേന്ദ്രങ്ങൾ നിലകൊള്ളുന്നുണ്ട്.
കഴിഞ്ഞ നൂറ്റാണ്ടുകളിൽ തിമിംഗിലവേട്ടക്കാരുടെ താൽകാലിക താമസസ്ഥലങ്ങൾ ഇവിടെയുണ്ടായിരുന്നു.
ചില തിമിംഗിലങ്ങൾ ഒരു വർഷമോ അതിൽ കൂടുതലോ ഇവിടെ ജീവിക്കുന്നുണ്ട്.
അന്റാർട്ടിക് വൃത്തത്തിനു ഏകദേശം 17,662 kilometres (10,975 mi) നീളമുണ്ട് .
അന്റാർട്ടിക് വൃത്തത്തിനു തെക്ക് വിസ്തീർണ്ണം 20,000,000 km 2 (7,700,000 sq mi) ഭൂവിസ്തൃതിയുടെ 4% ആണ് അന്റാർട്ടിക് വൃത്തത്തിലെ മിക്കഭാഗത്തുമായാണ് അന്റാർട്ടിക് വൻകര നിലകൊള്ളുന്നത്.
അന്റാർട്ടിക് വൃത്തം കടന്നുപോകുന്ന പ്രദേശങ്ങൾ
പ്രൈം മെറിഡിയനിൽ നിന്ന് ആരംഭിച്ച് കിഴക്കു ദിക്കിലേക്കു പോകുമ്പോൾ അന്റാർട്ടിക് വൃത്തം കടന്നുപോകുന്ന പ്രദേശങ്ങൾ: Co-ordinates Country, territory or sea Notes 66°34′S 0°0′E ﻿ / ﻿ 66.567°S 0.000°E ﻿ / -66.567; 0.000 ﻿ ( Prime Meridian ) ദക്ഷിണ സമുദ്രം North of Queen Maud Land and Enderby Land 66°34′S 50°32′E ﻿ / ﻿ 66.567°S 50.533°E ﻿ / -66.567; 50.533 ﻿ ( അന്റാർട്ടിക്ക ) അന്റാർട്ടിക്ക – Enderby Land Territory claimed by ഓസ്ട്രേലിയ 66°34′S 57°19′E ﻿ / ﻿ 66.567°S 57.317°E ﻿ / -66.567; 57.317 ﻿ ( ദക്ഷിണ സമുദ്രം ) ദക്ഷിണ സമുദ്രം North of the Amery Ice Shelf 66°34′S 82°6′E ﻿ / ﻿ 66.567°S 82.100°E ﻿ / -66.567; 82.100 ﻿ ( അന്റാർട്ടിക്ക ) അന്റാർട്ടിക്ക Territory claimed by ഓസ്ട്രേലിയ 66°34′S 89°14′E ﻿ / ﻿ 66.567°S 89.233°E ﻿ / -66.567; 89.233 ﻿ ( ദക്ഷിണ സമുദ്രം ) ദക്ഷിണ സമുദ്രം 66°34′S 91°29′E ﻿ / ﻿ 66.567°S 91.483°E ﻿ / -66.567; 91.483 ﻿ ( അന്റാർട്ടിക്ക ) അന്റാർട്ടിക്ക Territory claimed by ഓസ്ട്രേലിയ 66°34′S 92°21′E ﻿ / ﻿ 66.567°S 92.350°E ﻿ / -66.567; 92.350 ﻿ ( ദക്ഷിണ സമുദ്രം ) ദക്ഷിണ സമുദ്രം 66°34′S 93°52′E ﻿ / ﻿ 66.567°S 93.867°E ﻿ / -66.567; 93.867 ﻿ ( അന്റാർട്ടിക്ക ) അന്റാർട്ടിക്ക Territory claimed by ഓസ്ട്രേലിയ 66°34′S 107°45′E ﻿ / ﻿ 66.567°S 107.750°E ﻿ / -66.567; 107.750 ﻿ ( ദക്ഷിണ സമുദ്രം ) ദക്ഷിണ സമുദ്രം Vincennes Bay 66°34′S 110°12′E ﻿ / ﻿ 66.567°S 110.200°E ﻿ / -66.567; 110.200 ﻿ ( അന്റാർട്ടിക്ക ) അന്റാർട്ടിക്ക – Wilkes Land Territory claimed by ഓസ്ട്രേലിയ 66°34′S 116°35′E ﻿ / ﻿ 66.567°S 116.583°E ﻿ / -66.567; 116.583 ﻿ ( ദക്ഷിണ സമുദ്രം ) ദക്ഷിണ സമുദ്രം 66°34′S 121°31′E ﻿ / ﻿ 66.567°S 121.517°E ﻿ / -66.567; 121.517 ﻿ ( അന്റാർട്ടിക്ക ) അന്റാർട്ടിക്ക – Wilkes Land Territory claimed by ഓസ്ട്രേലിയ 66°34′S 127°9′E ﻿ / ﻿ 66.567°S 127.150°E ﻿ / -66.567; 127.150 ﻿ ( ദക്ഷിണ സമുദ്രം ) ദക്ഷിണ സമുദ്രം 66°34′S 129°38′E ﻿ / ﻿ 66.567°S 129.633°E ﻿ / -66.567; 129.633 ﻿ ( അന്റാർട്ടിക്ക ) അന്റാർട്ടിക്ക – Wilkes Land Territory claimed by ഓസ്ട്രേലിയ 66°34′S 136°0′E ﻿ / ﻿ 66.567°S 136.000°E ﻿ / -66.567; 136.000 ﻿ ( അന്റാർട്ടിക്ക ) അന്റാർട്ടിക്ക – Adélie Land Territory claimed by ഫ്രാൻസ് 66°34′S 138°56′E ﻿ / ﻿ 66.567°S 138.933°E ﻿ / -66.567; 138.933 ﻿ ( ദക്ഷിണ സമുദ്രം ) ദക്ഷിണ സമുദ്രം 66°34′S 162°44′E ﻿ / ﻿ 66.567°S 162.733°E ﻿ / -66.567; 162.733 Balleny Islands – Borradaile Island Territory claimed by New Zealand 66°34′S 162°45′E ﻿ / ﻿ 66.567°S 162.750°E ﻿ / -66.567; 162.750 ﻿ ( ദക്ഷിണ സമുദ്രം ) ദക്ഷിണ സമുദ്രം Passing just north of Adelaide Island ( claimed by അർജന്റീന , ചിലി and യുണൈറ്റഡ് കിങ്ഡം ) 66°34′S 65°44′W ﻿ / ﻿ 66.567°S 65.733°W ﻿ / -66.567; -65.733 ﻿ ( അന്റാർട്ടിക്ക ) അന്റാർട്ടിക്ക – Antarctic Peninsula , Graham Land and Larsen Ice Shelf Territory claimed by അർജന്റീന , ചിലി and യുണൈറ്റഡ് കിങ്ഡം 66°34′S 60°21′W ﻿ / ﻿ 66.567°S 60.350°W ﻿ / -66.567; -60.350 ﻿ ( ദക്ഷിണ സമുദ്രം ) ദക്ഷിണ സമുദ്രം Passing through the Weddell Sea and into an unnamed part of the ocean ഇതും കാണുക ദക്ഷിണായനരേഖ ഉത്തരായനരേഖ അവലംബം പുറത്തേക്കുള്ള കണ്ണികൾ Antarctic circle org Map Archived 2007-10-13 at the Wayback Machine .
ഇന്ത്യയിലെ സ്ത്രീകളുടെ ആരോഗ്യം Community health worker preparing a vaccine in Odisha , India
ഇന്ത്യയിലെ സ്ത്രീകളുടെ ആരോഗ്യം ഒന്നിലധികം സൂചകങ്ങളുടെ അടിസ്ഥാനത്തിൽ പരിശോധിക്കാം, അവ ഭൂമിശാസ്ത്രം , സാമൂഹിക സാമ്പത്തിക നില, സംസ്കാരം എന്നിവ അനുസരിച്ച് വ്യത്യാസപ്പെടുന്നു.
ഇന്ത്യയിലെ സ്ത്രീകളുടെ ആരോഗ്യം വേണ്ടത്ര മെച്ചപ്പെടുത്തുന്നതിന്, ആഗോള ആരോഗ്യ ശരാശരിയുമായി ബന്ധപ്പെട്ടും ഇന്ത്യയിലെ പുരുഷന്മാരുമായി താരതമ്യപ്പെടുത്തുമ്പോഴും ക്ഷേമത്തിന്റെ ഒന്നിലധികം മാനങ്ങൾ വിശകലനം ചെയ്യണം.
മനുഷ്യന്റെ ക്ഷേമത്തിനും സാമ്പത്തിക വളർച്ചയ്ക്കും സംഭാവന നൽകുന്ന ഒരു പ്രധാന ഘടകമാണ് ആരോഗ്യം.
നിലവിൽ, ഇന്ത്യയിലെ സ്ത്രീകൾ നിരവധി ആരോഗ്യപ്രശ്നങ്ങൾ അഭിമുഖീകരിക്കുന്നു, ഇത് ആത്യന്തികമായി മൊത്തത്തിലുള്ള സമ്പദ്‌വ്യവസ്ഥയുടെ  ബാധിക്കുന്നുണ്ട്.
ആരോഗ്യപരിപാലനത്തിൽ നിലനിൽക്കുന്ന ലിംഗഭേദം, വർഗം അല്ലെങ്കിൽ വംശീയ അസമത്വങ്ങളെ അഭിസംബോധന ചെയ്യുകയും ആരോഗ്യ ഫലങ്ങൾ മെച്ചപ്പെടുത്തുകയും ചെയ്യുന്നത് ഗുണമേന്മയുള്ള മനുഷ്യ മൂലധനം സൃഷ്ടിക്കുന്നതിലൂടെയും സമ്പാദ്യത്തിന്റെയും നിക്ഷേപത്തിന്റെയും വർദ്ധിത തലങ്ങളിലൂടെയും സാമ്പത്തിക നേട്ടത്തിന് കാരണമാകും.
ലിംഗ പക്ഷപാതം
ഐക്യരാഷ്ട്രസഭ ഇന്ത്യയെ ഇടത്തരം വരുമാനമുള്ള രാജ്യമായി കണക്കാക്കുന്നു.
ലിംഗ അസമത്വത്തിന്റെ കാര്യത്തിൽ ലോകത്തിലെ ഏറ്റവും മോശം രാജ്യങ്ങളിലൊന്നാണ് ഇന്ത്യയെന്ന് വേൾഡ് ഇക്കണോമിക് ഫോറത്തിന്റെ കണ്ടെത്തലുകൾ സൂചിപ്പിക്കുന്നു.
2011 ലെ ഐക്യരാഷ്ട്രസഭയുടെ വികസന പരിപാടിയുടെ മാനവ വികസന റിപ്പോർട്ട് ലിംഗ അസമത്വത്തിന്റെ കാര്യത്തിൽ ഇന്ത്യയെ 187-ൽ 132-ആം സ്ഥാനത്തെത്തി.